เรือมหัศจรรย์ จากฝีมือนักศึกษา  นวัตกรรมเรือลำเลียงผักตบชวา เพื่อการพัฒนาลำน้ำกับชีวิต บนวิถีแห่งความพอเพียง
เรือมหัศจรรย์ ….จากฝีมือนักศึกษานำเข้าการพัฒนาแหล่งน้ำเพื่อชีวิต  เป็นโครงการตามพระราชดำริ ที่สำนักนายกรัฐมนตรีสานต่อ ล่าสุด ได้อนุมัติงบประมาณให้วิทยาลัยการต่อเรืออยุธยา สร้างนวัตกรรมเรือลำเลียงผักตบชวาเพิ่ม  ล่าสุดสามารถเป็นต้นแบบให้กับทุกพื้นที่  ติดตามได้จากรายงาน................เทป.................... ผู้ประกาศวิทยาลัยการต่อเรืออยุธยาสานต่อโครงการ “จิตอาสา เพื่อการพัฒนาลำน้ำกับชีวิต บนวิถีแห่งความพอเพียง”   ซึ่งเป็นพระราชปณิธานของพระบาทสมเด็จพระเจ้าอยู่หัว  ที่ทรงห่วงใยในทุกข์สุข และชีวิตความเป็นอยู่ของประชาชน  จึงสืบสาน รักษา และต่อยอดโครงการ  ด้วยฝีมือจากนักศึกษา จัดทำเรือลำเลียงผักตบชวาด้วยงบประมาณจากสำนักงานคณะกรรมการวิจัยแห่งชาติ  ลำแรกในราคา  1 ล้านบาท  และด้วยประสิทธิภาพการทำงานที่เข้าตาสำนักนายกรัฐมนตรี  จึงอนุมัติงบประมาณเพิ่มให้อีก 10 ล้านบาท  ซึ่งต้องผลิตเรือเพิ่ม   เป็นการบูรณาการทำงานร่วมกันในการพัฒนาแก้ไขปัญหาแหล่งน้ำ  คูคลอง   และแก้ไขปัญหาน้ำท่วม   ดังที่  นายพชร ศิลาน้อย ผู้อำนวยการโรงเรียนวิทยาลัยเทคโนโลยีและอุตสาหกรรมการต่อเรืออยุธยา อธิบาย............เทป......................“เราเป็นสาขาวิชานายช่างต่อเรืออยู่แล้ว เราจะประยุกต์อย่างไรให้เรือเก็บผักตบชวาขึ้นริมฝั่งให้ได้   คือประเด็นแรก  การนำผักตบชวาขึ้นฝั่งมีหลากหลายวิธี แต่ของเราที่มีจุดเด่นเป็นนวัตกรรม  เราเก็บมาโดยใช้สายพานลำเลียง แล้วนำไปอัดก้อนโดยใช้เส้นฟางมาอัดก้อนผักตบชวา เราจึงนำขึ้นฝั่งได้สะดวกโดยไม่กระจัดกระจาย  ลำหนึ่ง 1,000,000 บาท  เป็นการที่ใช้วัสดุที่เราพอมีสนับสนุน คือวัสดุของนักเรียนมาใช้ร่วมกันนะครับ จึงจะทำอย่างนี้ได้ เพราะว่า ในเรือลำหนึ่งนอกจากจะมีเรือ มีการขับเคลื่อนแล้วยังมีระบบไฮดรอลิก ระบบอัดก้อนอุปกรณ์ซับซ้อน ก็สามารถให้นักเรียนเราได้ศึกษาเรียนรู้  แล้วก็ฝึกงานกับครูและช่างภูมิปัญญาไปในตัว” ผู้ประกาศการทดสอบเรือเก็บผักตบชวาแบบอัดก้อน  และเรือลอกตะกอน  จะมีประสิทธิภาพจริงหรือไม่   จึงทำให้รองปลัดสำนักนายกรัฐมนตรี  ต้องลงพื้นที่เยี่ยมชมนวัตกรรมสิ่งประดิษฐ์ของนักศึกษาต่อเรืออยุธยา   ซึ่งพบว่า เป็นเรือต้นแบบกำจัดผักตบชวาที่ควรเข้ามาสนับสนุน   เพื่อนำมาแก้ไขปัญหาน้ำเน่าเสียในคลองเปรมประชากร  ตามโครงการ “จิตอาสา เพื่อการพัฒนาลำน้ำกับชีวิต บนวิถีแห่งความพอเพียง”ได้อย่างแท้จริง  ดังที่   นายสุรศักดิ์  เรืองเครือ  รองปลัดสำนักนายกรัฐมนตรี  อธิบาย...............เทป.................“เรือต้นแบบที่ออกมาวันนี้  ที่ผมดูนะครับ คุณภาพประสิทธิภาพก็ใช้ได้  จริงๆแล้วถ้าไม่มีปัญหาอุปสรรคในเรื่องของเครื่องยนต์  การดำเนินงานต่างๆ น่าจะเป็นต้นแบบที่ดี  แล้วก็นำไปเผยแพร่  เห็นว่าราคาก็ไม่ได้สูง   ถ้าจัดการดีๆ อาจจะลดได้มากกว่านี้  ในอนาคตอาจเป็นขนาดเล็กที่มันคล่องตัวขึ้น  ก็น่าจะทำได้อีกหลายอย่าง” ผู้ประกาศนอกจากเรือลำเลียงผักตบชวาที่ทุกคนให้การยอมรับแล้ว   สำนักนายกรัฐมนตรีมีแนวคิดต่อยอดผลิตดินปุ๋ยจากผักตบชวาเพื่อการจำหน่าย ในรูปแบบวิสาหกิจชุมชน   มุ่งหวังหากประสบผลสำเร็จจะทำให้ผักตบชวาหมดไปจากลำน้ำในอนาคต   อีกทั้ง  สามารถเป็นต้นแบบให้กับหน่วยงานอื่นๆ รวมถึง ชุมชนที่อยู่ริมน้ำ